ऐसी सच्‍ची कहानि‍यां टीबी प्रभावि‍त वाले क्षेत्र के गांव-गांव में मौजूद हैं. इसका प्रभाव केवल एक शरीर पर नहीं पूरे परि‍वार और आजीवि‍का पर पड़ता है. यह हालात तब हैं जबकि देश में टीबी का एक भरोसेमंद और मु्फ्त इलाज मौजूद है. तकरीबन 55 साल से एक बड़ा कार्यक्रम इस देश में चलाया जा रहा है. वक्‍त के हि‍साब से उसमें तमाम संशोधन भी कि‍ए जा चुके हैं. फि‍र भी आखि‍र क्‍या वजह है कि करोड़ों रुपयों के कार्यक्रम और अब तो स्‍वास्‍थ्‍य बीमा के बावजूद लोगों को कर्ज लेकर टीबी का इलाज करवाना पड़ रहा है. उन्हें अपनी जमीन-जायदाद तक बेचनी पड़ रही है, जबकि खासकर टीबी के इलाज के मामले में तो ऐसा बि‍लकुल भी नहीं होना चाहि‍ए. इस दौर में तो बि‍लकुल भी नहीं, क्‍योंकि सरकार ने टीबी के खात्‍मे के लि‍ए 2025 तक का संकल्‍प लि‍या है. पर बड़ा सवाल यह है कि जि‍स तरह से परि‍‍स्‍थिति‍यां सामने आ रही हैं, क्‍या ऐसा संभव हो पाएगा?